
Врз основа на член 50, став 1 од Законот за локалната самоуправа („Службен весник на Република Македонија“ бр. 5/02), а во врска со Програмата за активностите на Општина Карпош во областа на спортот за 2017 година („Службен гласник на Општина Карпош“ бр. 14/2016“), Градоначалникот на Општина Карпош објавува 

ОГЛАС

за доделување на Стипендии за талентирани спортисти од Општинските основни училишта на подрачјето на Општина Карпош за 2017/18 година
I. Услови за доделување стипендија 
· Да се жители на oпштината Кaрпош,
· Ученици кои биле прогласени за најдобри поединци во училишните спортски игри во организација на Општина Карпош и биле редовни ученици во IХ одделение во учебната 2016/2017 година и
· Спортистите да се редовни ученици во VIII и IХ одделение во општинските основни училишта од подрачјето на општина Карпош.
II. Критериуми за доделување стипендија
Спортистот потребно е да има постигнување на егзактни (индивидуални) спортски резултати добиени од националните спортски федерации за периодот од 01.09.2016 година до 09.06.2017 година и да се во согласност со календарот на натпревари на матичните национални федерации:
· Државно првенство I место (1 бод);
· награда за индивидуални постигнување на државно првенство (1 бод);
· балканско првенство од I или II место (4 и 3 бода);
·  европско првенство од I, II или III место (6, 5 и 4 бода);
·  светско првенство (учество 3 бода) и 

· спортистите учесници во училишни спортски игри во организација на Општина Карпош во фудбал, кошарка, одбојка-девојчиња и шах  кои се прогласени за најдобри поединци.
Останати успеси и резултати кои не се во согласност со календарот на натпревари од национални и меѓународни спортски федерации, нема да се земат предвид.  
III. Потребни документи 

Со барањето учесниците на Oгласот треба да достават:

· Потврда од училиштето дека спортистот бил редовен ученик во IХ одделение за учебната 2016/2017 година во општинско основно училиште од подрачјето на Општина Карпош,
· Потврда од училиштето дека спортистот е редовен ученик во VIII и IХ одделение во општинските основни училишта од подрачјето на општина Карпош,  
· биографија на спортистот,
· важечки документ (потврда) издадена од националната федерација за спортските успеси и резултати во периодот од 01.09.2016 до 09.06.2017 година или Решение за најдобар поединец во Училишните спортски игри, издадено од Општина Карпош.
IV.  Висината на стипендијата и рангирање
Висината на стипендијата ќе изнесува 3.000,00 и 2.000,00 денари месечно за осум месеци во текот на учебната година.

За освоени до два бода, висината на стипендијата изнесува 2.000,00 денари.

За освоени  три и повеќе бода, висината на стипендијата изнесува 3.000,00 денари.

За најдобрите поединци спортисти прогласени во училишни спортски игри во организација на Општина Карпош (во фудбал, кошарка, одбојка-девојчиња и шах) висината на стипендијата изнесува 3.000,00 денари. 
V. Начин на пријавување 

Документите се доставуваат во Архивата на Општина Карпош (барака 2) или по пошта  на ул. Радика бр. 9 – Скопје, со назнака „За доделување на Стипендии за талентирани спортисти од Општинските основни училишта на подрачјето на Општина Карпош за 2017/18 година“.
VI. Рок за поднесување на документи
Рокот за поднесување на документите е заклучно со 19.06.2017 година. 
Документите на кандидатите кои не се комплетни и ненавремено доставени нема да бидат разгледувани.  

